

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils ielā 1a, Balvos, Balvu novadā, LV-4501, tālrunis +371 64522453

fakss+371 64522453, e-pasts: dome@balv.lv

**LĒMUMS**

Balvos

2021.gada 22.jūlijā Nr.5, 49.§

**PAR AMATU SAVIENOŠANAS ATĻAUJU EGONAM STRUMPEM**

Balvu novada Dome, izskatot Balvu novada pašvaldības aģentūras “SAN-TEX” direktora Egona Strumpes 2021.gada 2.jūlija iesniegumu, Balvu novada pašvaldībā reģistrēts 02.07.2021. Nr.BNP/2021/3.6.1/1108/S, ar lūgumu atļaut savienot Balvu novada pašvaldības aģentūras “SAN-TEX” direktora amatu ar AS “Balvu Enerģija” padomes priekšsēdētāja amatu, konstatēja:

* + 1. Egons Strumpe no 2021.gada 29.jūnija veic Balvu novada pašvaldības aģentūras “SAN-TEX”, reģ.nr.90001663120, direktora amata pienākumus (Balvu novada Domes 2021.gada 22.jūnija lēmums “Par Balvu novada pašvaldības aģentūras “SAN-TEX” direktora apstiprināšanu” (protokols Nr.9, 4.§) un 2021.gada 28.jūnija Darba līgums Nr.BNP/2021/3.32/25/LID (turpmāk – darba līgums));
		2. saskaņā ar Balvu novada Domes 2016.gada 10.marta saistošo noteikumu Nr.4/2016 “Balvu novada pašvaldības aģentūras “SAN-TEX” nolikums” (apstiprināts ar Balvu novada Domes 2016.gada 10.marta lēmumu (sēdes protokols Nr.4, 54.§)) 3.punktu pašvaldības aģentūra “SAN-TEX” ir Balvu novada pašvaldības dibināta iestāde, kuras mērķis ir īstenot vienotu pašvaldības politiku Balvu pilsētas labiekārtošanas, sanitārās tīrības, ūdensapgādes, saimnieciski – fekālās kanalizācijas savākšanā, novadīšanā un attīrīšanā, nekustamā īpašuma pārvaldīšanā un apsaimniekošanā, lai nodrošinātu sabiedrības vajadzību apmierināšanu šo pakalpojumu saņemšanā Balvu pilsētā; aģentūrai tiek piešķirtas īpašas tiesības sniegt ūdensapgādes un saimnieciski-fekālās kanalizācijas pakalpojumus Balvu pilsētā;
		3. iestādes vadītāja funkcijas ir noteiktas Publisko aģentūru likuma 21.pantā, Balvu novada pašvaldības aģentūras “SAN-TEX” nolikuma 19.punktā, kā arī darba līgumā un amata aprakstā;
		4. pamatojoties uz AS “Balvu Enerģija”, reģ.nr.40003148480, akcionāru ārkārtas sapulces 2021.gada 12.marta lēmumu (protokols Nr.1) Egons Strumpe apstiprināts AS “Balvu Enerģija” padomes sastāvā; Egona Strumpes kandidatūru AS “Balvu enerģija” padomes locekļa amatam virzīja Balvu novada pašvaldība (izvēlēts atklāta konkursa kārtībā); ar AS “Balvu Enerģija” padomes sēdes 2021.gada 23.marta lēmumu (sēdes protokols Nr.1, 1.§) Egons Strumpe ievēlēts padomes priekšsēdētāja amatā;
		5. padomes priekšsēdētāja funkcijas ir noteiktas LR Komerclikuma 292.pantā un AS “Balvu Enerģija” statūtu 9.sadaļā; par padomes priekšsēdētāja pienākumu veikšanu E.Strumpe saņem atlīdzību;
		6. saskaņā ar Balvu novada Domes 2021.gada 1.jūlija saistošo noteikumu Nr.1/2021 “Balvu novada pašvaldības nolikums” 10.1.punktu, AS “Balvu Enerģija” ir privātā kapitālsabiedrība, kurā 927936 akcijas (94.57665 %) pieder Balvu novada pašvaldībai un 4507 akcijas (0,45936%) - Balvu novada pašvaldības aģentūrai “SAN-TEX”;
		7. likuma "Par interešu konflikta novēršanu valsts amatpersonu darbībā" (turpmāk – Likums) 4.panta pirmās daļas 16.punktā ir noteikts, ka publiskas personas iestādes vadītājs ir valsts amatpersona; šādas valsts amatpersonas speciālie amata savienošanas ierobežojumi reglamentēti Likuma 7.panta ceturtās daļas 2.punktā, kas paredz atļauju savienot iestādes vadītāja amatu ar amatu kapitālsabiedrībā, kurā publiska persona vai publiskas personas kapitālsabiedrība ir dalībnieks, ja tas saistīts ar publiskas personas interešu pārstāvēšanu šajā kapitālsabiedrībā, ja amatu savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā;
		8. atbilstoši Likuma 8.1 panta piektās daļas 1.un 2.punktam institūcijai, saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, un mēneša laikā pieņemt lēmumu par atļaujas izsniegšanu vai atteikšanos izsniegt atļauju amatu savienošanai;
		9. ņemot vērā šī lēmuma sagatavošanas laikā konstatētos faktiskos apstākļus, izvērtējot Publisko aģentūru likuma 21.pantā, Balvu novada pašvaldības aģentūras “SAN-TEX” nolikuma 19.punktā, darba līgumā un amata aprakstā noteiktos iestādes direktora amata pienākumus kopsakarā ar padomes priekšsēdētāja amata pienākumiem AS “Balvu Enerģijā”, Balvu novada Dome secina, ka Egona Strumpes iesniegumā norādīto amatu savienošana interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

Ņemot vērā augstāk veikto izvērtējumu un pamatojoties uz likuma „Par interešu konflikta novēršanu valsts amatpersonu darbībā” 8.1panta piektās daļas 1.un 2.punktu, septīto daļu, 2021.gada 15.jūlija Finanšu komitejas atzinumu, **ATKLĀTI BALSOJOT:** **PAR** **– 13** (Sergejs Maksimovs, Aldis Bukšs, Ruta Cibule, Marija Duļbinska, Sandra Kapteine, Sandra Kindzule, Aija Mežale, Svetlana Pavlovska, Egons Salmanis, Imants Slišāns, Jānis Trupovnieks, Jānis Vancāns, Anita Kokoreviča), **PRET – nav, ATTURAS – nav,** Balvu novada Dome **NOLEMJ:**

1. Atļaut Egonam Strumpem, personas kods 270175-11983, savienot Balvu novada pašvaldības aģentūras “SAN-TEX” direktora amatu ar AS “Balvu Enerģija” padomes priekšsēdētāja amatu.
2. Atbilstoši Likuma vispārīgajam regulējumam, amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz Balvu novada Domes doto atļauju savienot amatus, Egonam Strumpem ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot Balvu novada pašvaldības aģentūras “SAN-TEX” direktora amata pienākumus un AS “Balvu Enerģija” padomes priekšsēdētāja amatu, pastāv iespēja, ka amatpersona var nonākt interešu konflikta situācijā.
3. Persona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68.panta pirmajai daļai šis lēmums izdots ar atcelšanas atrunu. Personai savas kompetences ietvaros ir pienākums rakstiski informēt Balvu novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.
4. Šo lēmumu var pārsūdzēt Administratīvajā rajona tiesā Rēzeknes tiesu namā(Rēzeknē, Atbrīvošanas alejā 88, LV-4601) viena mēneša laikā no tā spēkā stāšanās dienas.

Domes priekšsēdētājs S.Maksimovs